open-index/open-wikipedia-markdown huggingface dataset:
נתניאל סילסבי

**נתניאל סילסבי** (באנגלית: **Nathaniel Silsbee**; 14 בינואר 1773 – 14 ביולי 1850) היה רב חובל, סוחר ופוליטיקאי אמריקאי ממסצ'וסטס.

## ביוגרפיה
### ראשית חייו
סילסבי נולד ב־14 בינואר 1773 בסיילם שבפרובינציית מפרץ מסצ'וסטס, אז חלק מאמריקה הבריטית. הוא היה הבן הבכור של הקפטן נתניאל סילסבי (1748–1791) ושל שרה (לבית בקט) סילסבי (1750–1832). בין אחיו הצעירים היה זכריה פ. סילסבי, שנשא לאישה את שרה בורדמן, בתו של קפטן פרנסיס בורדמן. דרך אחיו זכריה היה דוד לקרוליין סילסבי, שנישאה לסוחר מסיילם, דאדלי לוויט פיקמן.

### קריירה ימית ומסחרית
בגיל 14, לאחר שמשפחתו נקלעה לקשיים כלכליים, יצא לים כדי לפרנס את משפחתו ולמד ניווט. הידע והכישורים הימיים שלו הביאו לכך שבגיל 19 כבר קיבל את הפיקוד על הסלופ "סאלי" של איל המסחר אליאס האסקט דרבי. סילסבי המשיך לפקד על כלי שיט בבעלות דרבי וחווה הרפתקאות רבות, כולל מגעים עם שודדי ים וקונסולים צרפתיים.

ב־1795 הפך לשותף בבעלות על הספינה "בטסי" והמשיך להצליח כסוחר ובעל אוניות. הוא ייסד את חברת Silsbee & Pickman, אחת מחברות הסחר הגדולות בסיילם, אותה ניהל יחד עם דאדלי לוויט פיקמן. ב־1801 העביר את ניהול הספינות לאחיו ויליאם וזכריה, אך המשיך להחזיק אוניות בשותפות עד שנות ה-40 של המאה ה-19. עם זאת, הוא פרש בהדרגה מהים כשהחל בקריירה פוליטית.

### קריירה פוליטית
סילסבי נבחר לבית הנבחרים של ארצות הברית וכיהן שתי כהונות בין 4 במרץ 1817 ל־3 במרץ 1821. במהלך כהונתו כיהן כיושב ראש ועדת הפנסיות הצבאיות של בית הנבחרים. הוא סירב להתמודד לכהונה נוספת ב־1820, ובמקום זאת נבחר לבית הנבחרים של מסצ'וסטס. לאחר כהונה אחת, נבחר לסנאט של מסצ'וסטס ואף כיהן כנשיא הסנאט בשנים 1823–1825. ב־1824 היה אלקטור לנשיאות.

ב־1826 נבחר לסנאט של ארצות הברית כדי למלא את מקומו של ג'יימס לויד שהתפטר, וכיהן בתפקיד עד 3 במרץ 1835, לאחר שנבחר מחדש ב־1829. בתקופת כהונתו כיהן כיושב ראש ועדת הסנאט למסחר (בקונגרס ה־23). ב־1836 שימש כאלקטור לנשיאות מטעם המפלגה הוויגית.

### בערוב ימיו
לאחר סיום כהונתו כסנאטור, חזר לסיילם ועסק שוב בפעילות מסחרית.

סילסבי נפטר ב־14 ביולי 1850 ונקבר בבית הקברות The Burying Point, בית הקברות השני הכי עתיק בארצות הברית.

### חייו האישיים
ב־12 בדצמבר 1802 נשא לאישה את מרי קראונינשילד (1778–1835), בתם של מרי (דרבי) קראונינשילד וקפטן ג'ורג' קראונינשילד, אחד מעשירי סיילם. אחיה היו בנג'מין קראונינשילד (מזכיר הצי של ארצות הברית),  (חבר בית הנבחרים של ארצות הברית) וג'ורג' קראונינשילד הבן, בעל היאכטה "Cleopatra’s Barge" — היאכטה הראשונה שחצתה את האוקיינוס האטלנטי.
לזוג נולדו שלושה ילדים:
*נתניאל סילסבי הבן (1881–1804), שכיהן כראש עיריית סיילם בשנים 1849–1850 ובשנים 1858–1859.
*מרי קראונינשילד סילסבי (1887–1809), שנישאה ב־1839 לג'רד ספקס, נשיאה ה־17 של אוניברסיטת הרווארד, כשלושה חודשים לאחר שאשתו הראשונה נפטרה.
*ג'ורג'יאנה קראונינשילד סילסבי (1901–1824), שנישאה לפרנסיס הנרי אפלטון ב־1846. לאחר מותו ב־1854 נישאה ב־1855 להנרי סלטונסטול.

### מורשת
בית נתניאל סילסבי בסיילם נחשב מבנה היסטורי. עד תחילת 2018 הוחזק בידי מסדר האבירים הקתולים, ואז נמכר והוסב לדירות יוקרה.

## קישורים חיצוניים

* 
* 

קטגוריה:אמריקאים ילידי מסצ'וסטס
קטגוריה:חברי בית הנבחרים של ארצות הברית מטעם המפלגה הדמוקרטית-רפובליקנית
קטגוריה:חברי בית הנבחרים של ארצות הברית ממסצ'וסטס
קטגוריה:סנאטורים חברי המפלגה הלאומית הרפובליקנית
קטגוריה:חברי הסנאט של ארצות הברית ממסצ'וסטס
קטגוריה:אמריקאים שנולדו ב-1773
קטגוריה:אמריקאים שנפטרו ב-1850
כדורגל באולימפיאדת אנטוורפן (1920)

טורניר הכדורגל האולימפי של 1920 שוחק במסגרת אולימפיאדת אנטוורפן. הטורניר כלל 15 נבחרות גברים. לראשונה השתתפה נבחרת לא-אירופית. המשחקים נערכו אחרי סיום מלחמת העולם הראשונה ונציגי מעצמות המרכז לא קיבלו אישור להשתתף. התאחדות הכדורגל האנגלית הוצאה מפיפ"א בגלל דרישתה להוציא משורות הארגון נציגי מעצמות המרכז. למרות זאת  קיבלה אישור להשתתף בתחרות כדורגל. 

התחרות כללה 15 נבחרות והחלה משלב שמינית הגמר. במקרה ולא הייתה הכרעה במשחק לאחר תוספת זמן, נערך משחק חוזר. מפסידות בשלב רבע הגמר וחצי הגמר התמודדו על מדליית ארד.

התחרות כללה 17 משחקים בהם נכבשו 70 שערים (4.12 בממוצע למשחק). 

משחק הגמר נערך באצטדיון האולימפי ב-5 בספטמבר.  נטשה את המשחק בדקה ה-39 כאשר התוצאה הייתה 2:0 לטובת . הם טענו לשיפוט לא הוגן. כתוצאה מכך הם סולקו מהתחרות ולא קיבלו מדליית כסף.

במשחק על מדליית כסף/מדליית ארד  ניצחה את  3–1.

הרברט קרלסון משוודיה כבשו 7 שערים והוכרז מלך השערים.

## הנבחרות שהעפילו
לתחרות הגיעו 22 נבחרות:

## אצטדיונים

## תיאור המשחקים

## משחק הגמר

הערה:המשחק הופסק בדקה ה-39 כאשר צ'כים נטשו את המשחק. מדליית כסף לא הוענקה לנבחרת.

## קישורים חיצוניים

* נתונים מאתר RSSSF
* נתונים מאתר אולימפי
* נתונים מאתר transfermarkt
* משחק הגמר - נתונים מפורטים

1920
קטגוריה:ענפי ספורט באולימפיאדת אנטוורפן (1920)
קטגוריה:תחרויות כדורגל בבלגיה
קטגוריה:תחרויות כדורגל ב-1920
עמנואל בנז'מין

**עמנואל בנז'מין דה סנטנה בלבינוט** (באיטלקית ובפורטוגזית: **Emanuel Benjamín de Santana Balbinot**; נולד ב-14 ביולי 2007 בבלומנאו שבברזיל) הוא כדורגלן איטלקי-ברזילאי המשחק בעמדת המגן הימני בקבוצת ריאל מדריד ג', קבוצת המילואים השנייה של ריאל מדריד.

## חיים אישיים
בנז'מין נולד בברזיל לז'פרסון אלבס בלבינוט ולמרסלה רז'ינה דה סנטנה בלבינוט. הוא שיחק קטרגל בברזיל, ובשנת 2018 עבר יחד עם משפחתו לספרד. משפחתו ממוצא איטלקי, ולכן הוא מחזיק גם באזרחות איטלקית.

## קריירת מועדונים
בנז'מין גדל במחלקות הנוער של קומפולטנסה אלקאלה, ראיו ואייקאנו, חטאפה וריאל מדריד. בשנת 2024 החל לשחק בריאל מדריד ג', קבוצת המילואים השנייה של ריאל מדריד.

## קריירה בין-לאומית
בנז'מין מחזיק באזרחות ברזילאית ובאזרחות איטלקית, ועל-כן יכול לייצג את שתי המדינות ברמה הבין-לאומית.

הוא נכלל בסגל נבחרת איטליה עד גיל 20 לטורניר גביע העולם עד גיל 20 לשנת 2025, וב-28 בספטמבר ערך את הופעת הבכורה שלו בטורניר, בניצחון 0–1 על נבחרת אוסטרליה עד גיל 20 במסגרת שלב הבתים.

## קישורים חיצוניים

## הערות שוליים

קטגוריה:כדורגלנים איטלקים
קטגוריה:מגני כדורגל איטלקים
קטגוריה:כדורגלנים ברזילאים
קטגוריה:מגני כדורגל ברזילאים
קטגוריה:איטלקים שנולדו ב-2007
קטגוריה:ברזילאים שנולדו ב-2007
כדורגל באולימפיאדת סטוקהולם (1912)

טורניר הכדורגל האולימפי של 1912 שוחק במסגרת אולימפיאדת סטוקהולם. הטורניר כלל 12 נבחרות גברים. התחרות אורגנה על ידי התאחדות הכדורגל השוודית.

התחרות כללה 12 נבחרות. במקרה ולא הייתה הכרעה במשחק לאחר תוספת זמן, נערך משחק חוזר. מפסידות בשלב רבע הגמר וחצי הגמר התמודדו על מדליית ארד.

התחרות כללה 17 משחקים בהם נכבשו 94 שערים (5.53 בממוצע למשחק). 

משחק הגמר נערך באצטדיון האולימפי ב-4 ביולי.  ניצחה את  2:4 וזכתה במדליית זהב. 

במשחק על מדליית ארד  ניצחה את  0:9.

גוטפריד פוקס מגרמניה כבשו 10 שערים והוכרז מלך השערים. כל השערים נכבשו במשחק בודד.

## הנבחרות שהעפילו
לתחרות הגיעו 11 נבחרות:

## אצטדיונים

## תיאור המשחקים

## משחק הגמר

## קישורים חיצוניים

* נתונים מאתר RSSSF
* נתונים מאתר אולימפי
* נתונים מאתר transfermarkt
* משחק הגמר - נתונים מפורטים

## הערות שוליים

1912
קטגוריה:ענפי ספורט באולימפיאדת סטוקהולם (1912)
קטגוריה:תחרויות כדורגל בשוודיה
קטגוריה:תחרויות כדורגל ב-1912
חסוס פורטאה

**חסוס פורטאה טחדו** (בספרדית: **Jesús Fortea Tejedo**; נולד ב-26 במרץ 2007 באלבאל שבספרד) הוא כדורגלן ספרדי המשחק בעמדת המגן הימני בקבוצת ריאל מדריד קסטיליה, קבוצת המילואים של ריאל מדריד.

## קריירת מועדונים
פורטאה החל לשחק כדורגל בגיל ארבע. הוא גדל במחלקות הנוער של לבאנטה, אתלטיקו מדריד וריאל מדריד. בשנת 2024 החל לשחק בקבוצת המילואים השנייה של ריאל מדריד, ריאל מדריד ג'. בחודש יוני 2025 האריך את חוזהו במועדון עד לשנת 2029, וקודם באופן רשמי לריאל מדריד קסטיליה, קבוצת המילואים הראשונה של המועדון.

## קריירה בין-לאומית
פורטאה נכלל בסגל נבחרת ספרד עד גיל 20 לטורניר גביע העולם עד גיל 20 לשנת 2025, וב-28 בספטמבר ערך את הופעת הבכורה שלו בטורניר, בהפסד 2-0 לנבחרת מרוקו עד גיל 20 במסגרת שלב הבתים.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:מגני כדורגל ספרדים
קטגוריה:כדורגלני ריאל מדריד קסטיליה
קטגוריה:ספרדים שנולדו ב-2007
דייגו אגואדו

**דייגו אגואדו פאסיו** (בספרדית: **Diego Aguado Facio**; נולד ב-7 בפברואר 2007 במדריד שבספרד) הוא כדורגלן ספרדי המשחק בעמדת הבלם בקבוצת ריאל מדריד מלה ליגה.

## קריירת מועדונים
אגואדו גדל במחלקות הנוער של סוטו דל ריאל וריאל מדריד. בשנת 2024 החל לשחק בריאל מדריד קסטיליה, קבוצת המילואים של ריאל מדריד. ב-6 בינואר 2025 ערך את הופעת הבכורה שלו בקבוצה הראשונה של המועדון, בניצחון 0–5 על מינרה במסגרת הסיבוב השלישי של גביע המלך הספרדי לעונת 2024/2025.

## קריירה בין-לאומית
אגואדו נכלל בסגל נבחרת ספרד עד גיל 20 לטורניר גביע העולם עד גיל 20 לשנת 2025, וב-28 בספטמבר ערך את הופעת הבכורה שלו בטורניר, בהפסד 0–2 לנבחרת מרוקו עד גיל 20 במסגרת שלב הבתים.

## קישורים חיצוניים

## הערות שוליים

קטגוריה:כדורגלנים ספרדים
קטגוריה:בלמי כדורגל ספרדים
קטגוריה:כדורגלני ריאל מדריד קסטיליה
קטגוריה:כדורגלני ריאל מדריד
קטגוריה:ספרדים שנולדו ב-2007
עמותת מא'את

**מא'את** היא עמותה ישראלית המסייעת לנפגעי ונפגעות עבירות מין ברשת לזהות פוגעים אנונימיים, באופן המאפשר למצות עימם את הדין.

העמותה מלווה קורבנות עבירה באמצעות ביצוע חקירות בכלים של מודיעין גלוי (OSINT) על מנת לאתר עברייני מין ופוגעים אנונימיים. החקירות שמבצעת העמותה מתמקדות בעבירות מין כמו סחיטה מינית, התנכלות, ובעיקר הדלפה והפצת תכנים אינטימיים ללא הסכמה. העמותה יוצרת מעטפת למיצוי זכויות הכוללת מחקרי רשת, ליווי למשטרה ובהליכי תביעה פלילית ואזרחית.

## הקמת העמותה
ביולי 2022 החלה פעילות מא'את כפרויקט טכנולוגי, שהוקם בחממת מיזמים חברתיים בבוסטון. הפרויקט הוכר בשם "פרויקט מא'את", על שם האלה המצרית לצדק, חוק ואמת "מאעת", שמטרתו להעניק חקירות אוסינט חינמיות שמופעלות על ידי מתנדבים טכנולוגיים. לאחר השקת הפרויקט הופנו מאות נפגעות ונפגעים בעבירות מין באינטרנט לטיפול ומחקר דרך הפרויקט. בינואר 2023 הפרויקט התאגד כעמותה רשומה והחל בפעילות מוסדרת.

## אופן הפעילות
עמותת מא'את פועלת עקב צורך טכנולוגי של קורבנות העבירה, וההבנה שהיכולת לדעת מול מי להתמודד היא חלק מהזכות בסיסית לפרטיות וכבוד. זיהוי וגישור על הבעיה ייחודית בתחום עבירות מין ברשת והיא שהעבריינים פועלים בצורה אנונימית. עמותת מא'את פועלת כדי לגשר על פער זה באמצעות חשיפת זהות הפוגעים והגברת האכיפה.

במסגרת העמותה, נעשה שימוש בטכנולוגיות OSINT (מודיעין גלוי) מתקדמות כדי לחשוף פוגעים אנונימיים, וליווי נפגעי ונפגעות עבירה בכל הדרך עד למיצוי הדין. התיקים וחוות הדעת שמכינה העמותה קבילות משפטית ומשמשות את הקורבנות בטווח המיידי מול המשטרה או בתביעה אזרחית.

העמותה עובדת בשיתוף פעולה עם משטרת ישראל וכן עם ארגונים שונים בתחום, ביניהם, איגוד מרכזי הסיוע לנפגעות ונפגעי תקיפה מינית בישראל, איגוד האינטרנט הישראלי, פורום מיכל סלה, קליניקות משפטיות, משרדי עורכי דין פרטיים ויחידת הסייבר הארצית.

העמותה מקיימת גם הרצאות וסדנאות בתחומים חינוכיים, טכנולוגיים ומשפטיים, העוסקות בתופעת עבירות המין ברשת ובדרכי ההתמודדות עמה.

## קישורים חיצוניים
* 

* 
* 
* 
* 
* נקסט: "נקמה"- האם נמצא הפתרון לעצירת הפצת תמונות עירום ברשת? בגלל דרישות תשלום, קשת 12.
* "מייצרים תמונות וסרטונים מפוברקים - וסוחרים בהם: קורבנות ה-AI", חדשות 13.

## הערות שוליים

2025 09
קטגוריה:עמותות
קטגוריה:ארגוני סיוע לנפגעי אלימות מינית בישראל
טיראדנטס (כדורגל)

**טיראדנטס** (בפורטוגזית: **Sociedade Esportiva Tiradentes**) הוא מועדון כדורגל מברזיל. המועדון נוסד בשנת 1959 בעיר טרזינה. קבוצת הכדורגל שיחקה בעבר בליגת העל הברזילאית. המועדון הוקם כמועדון רב-ענפי, ולצד קבוצת כדורגל של גברים פועלת גם קבוצת כדורגל נשים.

## היסטוריה
מועדון הספורט "טיראדנטס" נוסד בשנת 1959 בעיר טרזינה. הוא נקרא על שם המהפכן הברזילאי טיראדנטס, שפעל בסוף המאה ה-18 למען עצמאותה של ברזיל.

בשנת 1972 זכתה הקבוצה לראשונה באליפות פיאאוי. בסך הכול זכתה באליפות זו חמש פעמים (בפעם האחרונה בשנת 1990).

בעונת 1973 השתתפה הקבוצה לראשונה בדרג העליון של אליפות ברזיל. בסך הכול היא שיחקה בליגה הבכירה חמש פעמים (בפעם האחרונה בשנת 1983).

בתחרות של ליגת המשנה הברזילאית השתתפה הקבוצה בארבע עונות, והישגה הטוב ביותר היה מקום חמישי בשנת 1982. בפעם האחרונה שיחקה בליגה זו בשנת 1994.

בשנת 1990 השתתפה הקבוצה בליגה השלישית, ומאז היא משחקת רק במסגרת אזורית (כיום בליגה האזורית השנייה).

אצטדיון הקבוצה נבבה בשנת 1944 ועבר שדרוג בשנת 2018. הוא מתאים לכ-5,760 מקומות.

## קישורים חיצוניים
* 
* מידע על הקבוצה

קטגוריה:פיאאוי
קטגוריה:קבוצות כדורגל ברזילאיות
קטגוריה:קבוצות כדורגל שהוקמו ב-1959
דינו

**לי צ'אן** (בקוריאנית: **이찬**; נולד ב-11 בפברואר 1999), המוכר בשם הבמה **דינו** (**디노**), הוא זמר, רקדן וראפר דרום קוריאני. הוא מנוהל על ידי פלדיס אנטרטיינמנט, והוא חבר בלהקת הבנים הדרום קוריאנית סבנטין. דינו ערך את הופעת הבכורה שלו כסולן עם השיר "Wait" ב-27 בנובמבר 2023.

## ראשית חייו
לי צ'אן נולד באיקסאן, דרום קוריאה. הוא למד בבית הספר התיכון בסיאול וסיים את לימודיו בשנת 2017.

## קריירה
### 2012–2014
לי צ'אן הצטרף לחברת פלדיס אנטרטיינמנט בשנת 2012 כדי להתאמן בשירה וריקוד. כמתלמד, הוא היה חלק מהתוכנית "סבנטין TV" מראשיתה, תוכנית ריאליטי שהציגה את מתלמדי Pledis והציגה חברים פוטנציאליים של להקת הבנים סבנטין לפני הופעת הבכורה הרשמית שלהם. התוכנית שודרה בפלטפורמת Ustream, שם המתלמדים הראו את עצמם מתאמנים, שרים, יוצרים כוריאוגרפיות ומשחקים. התוכנית כללה גם השתתפות בקונצרטים שנקראו "Like סבנטין".

### 2015–הווה: סבנטין
בשנת 2015 דינו הופיע לראשונה כחבר בלהקת הבנים הדרום קוריאנית סבנטין עם המיני אלבום *17 Carat*. בשנת 2017, לאחר סיום לימודיו בתיכון, דינו הוציא את שיר הסולו הראשון שלו, "0 (Zero)", בסאונדקלאוד. הוא נכתב על ידו והולחן על ידי Bumzu. בסוף 2017 הוא הוציא שיר נוסף, "The Real Thing", שוב שיתוף פעולה עם Bumzu.

מאז 2018, דינו הוציא סדרת סרטוני ריקוד תחת השם "Dino's Danceology", אשר הוא יצר בעצמו את הכוריאוגרפיה. הסדרה כוללת 11 סרטונים נכון לשנת 2024, וביניהם ריקודים לשירים כמו "Thin White Lines" של 5 Seconds of Summer ו-"call on me" של ג'וזף סלווט. בהופעה המקוונת של סבנטין ב-2021, דינו הוציא לראשונה את שיר הסולו השלישי שלו, "Last Order". ביוני 2022, הוא הוציא סינגל דיגיטלי בשם "High-Five", שנכתב על ידו והופק לצד Hey Farmer מ-Prismfilter.

בשנת 2023, דינו וחברו ללהקה ג'ונגהאן לוהקו לתוכנית הריאליטי "Magic Lamp" לצד קים ג'ה-ג'ונג, קאנג הוי, לי ג'ו-אן, ג'ונפי וטאן. באוגוסט 2023, יחד עם חברי הלהקה DK וג'ושוע, דינו השתתף ברמיקס של להקת ניו קידס און דה בלוק לשיר שלהם משנת 2008, "Dirty Dancing", שיצא לרגל חגיגות 15 שנה לאלבום The Block. באוקטובר 2023, דינו הוציא לאור את שיר ה־OST הראשון שלו, "Icarus", כחלק מפסקול סדרת הדרמה Castaway Diva. ב-17 בנובמבר, פלדיס הודיע שדינו יוציא לאור את שיר הסולו הראשון שלו בפלטפורמות הסטרימינג, בשם "Wait". שיצא רשמית ב-27 בנובמבר.

בינואר 2024, הוכרז כי דינו יהיה המנחה החדש של תוכנית הרדיו היפנית School of Lock בתחנת Tokyo FM – תפקיד בו החזיק בעבר חברו ללהקה ג’ונגהאן. ביולי 2025, הוזמן דינו לבצע את ההמנון הרשמי של גביע העולם בספורט אלקטרוני 2025 (2025 Esports World Cup) לצד הראפר האמריקאי Duckwrth ולהקת המטאלקור האמריקאית The Word Alive. השיר, "Til My Fingers Bleed", יצא ב־7 ביולי, והשלישייה ביצעה אותו יחד בטקס הפתיחה בריאד ב־10 ביולי.

## מיזמים נוספים
### אופנה ודוגמנות
בספטמבר 2022, דינו וחברו ללהקה ורנון נבחרו לשגרירים של חברת התרופות הצרפתית ביודרמה. ההכרזה נעשתה שבעה חודשים לאחר שדינו עבד לראשונה עם המותג, כשהופיע ב-Elle וקידם את מוצרי טיפוח העור שלהם. במרץ 2024, הוא הוזמן להשתתף בתצוגת סתיו/חורף 2024 של Off-White בשבוע האופנה בפריז. בספטמבר 2024, דינו ו-S.Coups הופיעו בצילומים במגזין W Korea על מנת לקדם את מותג המזוודות הגרמני Rimowa.
## קישורים חיצוניים

## הערות שוליים

קטגוריה:דרום קוריאנים שנולדו ב-1999
Brighter Days Ahead

**Brighter Days Ahead** (בעברית: **ימים בהירים לפנינו**) הוא סרט קצר אמריקאי מוזיקלי-מדע בדיוני משנת 2025, שנכתב ובוים על ידי כריסטיאן ברסלאואר ועל ידי הזמרת-יוצרת אריאנה גרנדה, שזהו סרטה הראשון כבמאית. הסרט משמש יצירה מלווה לאלבום האולפן השביעי של גרנדה, *[[Eternal Sunshine]]* (2024), ולמהדורת הדלוקס שלו משנת 2025, הנושאת את אותו כותר משנה כמו הסרט.

## תקציר עלילה
הסרט מתרחש שבעים שנה לאחר שגיבורתו, פיצ'ז, מחקה בהצלחה את זיכרונותיה ממערכת יחסים עם בן זוג לשעבר. כעת היא יושבת בחדר ההמתנה של חברת *Brighter Days Inc.*, וחותמת על טופס אלקטרוני שמאפשר לה לשחזר ארבעה זיכרונות משמעותיים בפעם האחרונה לפני שיימחקו.

# **הזיכרון הראשון** – קטעי וידאו ביתיים מילדותה ומשפחתה ("Intro (End of the World)").
# **הזיכרון השני** – קריירת השירה שלה, המוצגת דרך ביצועים מוזיקליים ("Eternal Sunshine" / "Dandelion").
# **הזיכרון השלישי** – התעוררות בביתה ההרוס, שם היא מגלה דובי ושרשרת ("Twilight Zone"). בהמשך היא נחטפת על ידי עב"מים ("Supernatural").
# **הזיכרון הרביעי והאחרון** – מסופר מנקודת מבטו של אביה, מייסד Brighter Days, שניסה להשיב אותה לחיים באמצעות שילוב של מוזיקה וחשמל ("Hampstead").

בסיום, פיצ'ז המבוגרת נראית מסופקת מההליך, ובסצנת הסיום פיצ'ז הצעירה נזכרת במילים שנאמרו לה – לחיות כל יום כאילו הוא האחרון. על כתוביות הסיום מתנגן ביצוע אקוסטי לשיר "We Can't Be Friends (Wait for Your Love)".

## שחקנים

* **[[אריאנה גרנדה]]** – פיצ'ז, אישה מבוגרת ולא-מילולית העוברת הליך שחזור זיכרון. הדמות נוצרה בהשראת קלמנטיין מקרוצ'ינסקי מסרטו של מישל גונדרי, "שמש נצחית בראש צלול" (2004).
* **אדוארד בוטרה** – אביה של פיצ'ז, מדען מטורף ומייסד Brighter Days Inc.
* **שארלוט סאנצ'ז** – פיצ'ז הצעירה.
* **ראשון רוס** – נגן החצוצרה.
* **אלן מארש** – הרופא ההולוגרפי.
* **ג'סיקה ג'אנג** – האחות ההולוגרפית.
* **טרל אייזק**, **קימברלי קים** – מטופלים הולוגרפיים.
* **סטיוארט ג'ואט** – הרופא.
* **לורן דשיין** – האחות.
* **פידה וארלה** – אחות חדר הבדיקות.
* **בריטני קרל** – מטופלת חדר הבדיקות.

שחקני משנה נוספים הופיעו בתפקידי ניצבים בחדר ההמתנה ובפאב.

## הפקה
הסרט הופק על ידי החברות London Alley ו-The Lucky Bastards, בהובלת מייקל ברסלאואר ואנדרו לריוס. הצילום נעשה בידי הצלם ג'ף קרוננוות', העריכה בוצעה על ידי לואיס קראזה, והמוזיקה הולחנה והוקלטה על ידי אריאנה גרנדה עצמה. הסרט משלב אסתטיקה עתידנית עם מוטיבים סוריאליסטיים, והוא מהווה המשך ישיר לקליפ "We Can't Be Friends (Wait for Your Love)" שבו הופיעה הדמות פיצ'ז לראשונה.

## יציאה לאקרנים וקידום
גרנדה רמזה לראשונה על פרויקט קולנועי בראיון ל"ואניטי פייר" בעת שקידמה את הופעתה בסרט "מרשעת" (2024). בהמשך חשפה קטעי טיזרים ברשתות החברתיות ורמזה על מהדורת דלוקס של האלבום *[[Eternal Sunshine]]*. ב-10 במרץ 2025 הכריזה רשמית על מהדורת הדלוקס של האלבום, הנושאת את הכותר המשנה *Brighter Days Ahead*, ועל הסרט הקצר הנלווה אליו. יומיים לאחר מכן שוחרר טיזר רשמי באינסטגרם, שבו נחשף כי גרנדה תשוב לגלם את פיצ'ז. הסרט הוקרן לראשונה ביוטיוב ב-28 במרץ 2025, במקביל ליציאת האלבום. ב-23 במרץ הכריזה גרנדה גם על הקרנות מוגבלות בארבע ערים בארצות הברית – בוקה רטון, שיקגו, לוס אנג'לס וניו יורק.

## פרסים ומועמדויות

## קישורים חיצוניים

## הערות שוליים

קטגוריה:סרטים אמריקאיים משנת 2025
קטגוריה:סרטים קצרים
קטגוריה:אריאנה גרנדה
קטגוריה:אלבומים חזותיים
אוהבת אותך יותר

"**אוהבת אותך יותר**" הוא אלבום האולפן החמישי של הזמרת הישראלית ריקי גל, שיצא לאור ב־1996. שירי האלבום נכתבו על ידי משוררים ופזמונאים ידועים כיהונתן גפן, אהוד מנור, יהודה עמיחי ויענקל'ה רוטבליט, והולחנו על ידי רחל ומתי כספי, שגם הפיק מוזיקלית את האלבום.

## הפקה
אלבום זה סימן חזרה לשיתוף הפעולה ארוך השנים בין גל לכספי, שהגיעו לשיאו באלבומה השני "מה זאת אהבה...". מהאלבום, התפרסמו במיוחד שיר הנושא והשיר "היא שלו והוא שלה", שהושר כדואט עם מתי כספי.

במהלך הפקת האלבום שהה כספי בלוס אנג'לס, ואיסוף החומרים לשם כתיבת השירים והלחנתם נעשה באמצעות פקס וטלפון. האלבום הוקלט באולפני Clear Lake בהוליווד.

## שירי האלבום

## הערות שוליים

קטגוריה:אלבומי ריקי גל
קטגוריה:אלבומים בעברית
קטגוריה:אלבומים שהופקו על ידי מתי כספי
קטגוריה:אלבומי חברת NMC יונייטד אנטרטיינמנט
נייבטון

**נייבטון** (באנגלית: **Kniveton**) הוא כפר וקהילה אזרחית במחוז דרבישייר שבאנגליה. הוא נמצא באזור הפיק דיסטריקט, כ-4.8 ק"מ צפונית-מזרחית לעיירה אשבורן וכ-9.7 ק"מ דרומית-מערבית לווירקסוורת'. הכפר קרוב למאגר המים קארסינגטון (Carsington Water).

## היסטוריה
בנייבטון ישנם שני תילי קבורה (barrows) מתועדים כמונומנטים מוגנים. אחד מהם נחפר בשנת 1845 על ידי הארכאולוג תומאס בייטמן. בחפירה מאוחרת יותר נחשפו ממצאים שכללו פגיון ברונזה עם ידית שנהב, כלי קבורה או מזון, גרזן אבן מחורר וטבעת ענבר.

נייבטון מוזכרת בספר יום הדין, בשם "Cheniveton".

במהלך המאה ה-19 תושבי הכפר עבדו בטחנות כותנה. שריפת סיד וחקלאות היוו מקצועות נוספים.

## גאוגרפיה
נייבטון משתרעת על פני 1,974 אקרים (כ-7.99 קמ"ר). הסלע התת-קרקעי הוא אבן גיר, והאדמה כבדה, רובה מיועדת למרעה.

## דמוגרפיה
### שינוי אוכלוסייה

## השכלה
בשנת 1715 ג'ון הרד תרם אדמה להקמת בית ספר בנייבטון. בשנת 1861 נבנה בית ספר כנסייתי. כיום, בית הספר היסודי נייבטון CE משרת את הכפר ואת הקהילה הכפרית הסובבת אותו.

## דת
ממוזער|כנסיית סנט מייקל, נייבטון
הכנסייה בנייבטון הייתה במקור קפלה של כנסיית סנט אוסוולד באשבורן. כנסיית סנט מייקל בעלת מוצא נורמני כפי שמעידה הקשת החצי עגולה של המרפסת. היא שוכנת על גבעה קטנה ובנויה מאבן חצץ מחורצת עם סיתות גזית בסגנון אנגלי מוקדם. היא מתוארכת למאה ה-13 וכוללת סנט'ל , מרפסת דרומית ומגדל מערבי נמוך מוקף צריף עם צריח קצר. למגדל שני פעמונים מהמאה ה-17, כנסיית סנט מייקל היא בניין רשום

## קישורים חיצוניים

## הערות שוליים

קטגוריה:אנגליה: כפרים
קטגוריה:דרבישייר: יישובים
אלכסנדר קליי

**אלכסנדר סטיבנס קליי** (באנגלית: **Alexander Stephens Clay**; 25 בספטמבר 1853 – 13 בנובמבר 1910) היה פוליטיקאי אמריקאי, אשר כיהן כחבר הסנאט של ארצות הברית מטעם ג'ורג'יה.

## ביוגרפיה
קליי נולד ב-25 בספטמבר 1853 בעיר פאודר ספרינגס שבג'ורג'יה, ובשנת 1875 השלים את לימודיו במכללת הוואסי שבטנסי. בשנת 1877 התקבל ללשכת עורכי הדין והחל לעסוק בעריכת דין בעיר מרייטה שבג'ורג'יה. הוא כיהן במועצת העיר מרייטה בשנים 1880 ו־1881.

בשנים 1884–1887 ובשנים 1889–1890 כיהן קליי כחבר בבית הנבחרים של ג'ורג'יה, ואף כיהן כיו"ר זמני של הבית בשנים 1886–1887 ו־1889–1890. לאחר מכן כיהן כחבר הסנאט של ג'ורג'יה בשנים 1892–1894, ובשתי שנות כהונתו האחרונות שימש כנשיא הסנאט. בשנת 1896 נבחר לסנאט של ארצות הברית, ונבחר מחדש פעמיים נוספות (בשנים 1902 ו־1908). כסנאטור כיהן כיו"ר ועדת התביעות מתקופת המהפכה, וכן היה חבר בוועדה לזכות הבחירה לנשים.

קליי נפטר באטלנטה ב-13 בנובמבר 1910, בעודו מכהן בסנאט, ונקבר בבית הקברות העירוני במרייטה. ג'וזף טרל מונה להשלמת יתרת כהונתו.

## משפחתו
אחד מבניו היה הגנרל לושיוס קליי, ובנו השני היה יוג'ין הרברט קליי. שני נכדיו היו הגנרל  והגנרל .

## קישורים חיצוניים

* 
* 

קטגוריה:אמריקאים ילידי ג'ורג'יה
קטגוריה:עורכי דין אמריקאים במאה ה-19
קטגוריה:חברי הסנאט של ארצות הברית מג'ורג'יה
קטגוריה:סנאטורים חברי המפלגה הדמוקרטית
קטגוריה:אמריקאים שנולדו ב-1853
קטגוריה:אמריקאים שנפטרו ב-1910
מתאו גאביה

**מתאו גאביה** (באיטלקית: **Matteo Gabbia**; נולד ב-21 באוקטובר 1999) הוא כדורגלן איטלקי המשחק בעמדת הבלם במילאן מהסרייה א'.

## קריירת מועדונים
גאביה הצטרף למילאן מהסרייה א' ב-2012. הוא ערך את הופעת הבכורה שלו במועדון ב-24 באוגוסט 2017, במסגרת מוקדמות הליגה האירופית.

ב-31 באוגוסט 2018 הושאל ללוקזה מהסרייה ג' לעונת 2018/2019. ב-16 בספטמבר ערך את הופעת הבכורה שלו בליגה, וב-27 בספטמבר הבקיע את שערו המקצועני הראשון.

במהלך עונת 2019/2020 חזר גאביה למילאן וערך את הופעת הבכורה שלו בסרייה א' ב-17 בפברואר 2020.

ב-26 ביולי 2023 הושאל לוויאריאל מהלה ליגה הספרדית. ב-3 בינואר 2024 הוחזר למילאן. לאחר חזרתו, ב-3 בפברואר 2024, הבקיע את שערו הראשון בסרייה א'.

## קריירה בינלאומית
גאביה ייצג את איטליה בנבחרות הצעירות (עד גיל 15–21). ב-4 באוקטובר 2024 זומן לראשונה לסגל הנבחרת הבוגרת.

## קישורים חיצוניים

## הערות שוליים

קטגוריה:כדורגלני מילאן
קטגוריה:כדורגלני ויאריאל
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:בלמי כדורגל איטלקים
קטגוריה:איטלקים שנולדו ב-1999
בנדיקט גימבר

**בנדיקט שטפן גימבר** (בגרמנית: **Benedikt Steffen Gimber**; נולד ב-19 בפברואר 1997) הוא כדורגלן גרמני המשחק בעמדת הבלם בהיידנהיים מהבונדסליגה.

## קריירת מועדונים
גימבר גדל במחלקת הנוער של הופנהיים מהבונדסליגה. הוא שיחק בקבוצת המילואים של המועדון, הופנהיים II, בין השנים 2015–2018.

במהלך עונת 2016/2017 הושאל גימבר לזנדהאוזן מהבונדסליגה השנייה, אך לא ערך הופעות ליגה בקבוצה הראשונה. במאי 2017 הושאל לקרלסרוהה מהבונדסליגה השנייה, שם ערך 9 הופעות ליגה.

ביוני 2017 הושאל גימבר ליאן רגנסבורג מהבונדסליגה השנייה.

במאי 2018 חתם גימבר על חוזה באינגולשטאדט מהבונדסליגה השנייה.

ב-27 באוגוסט 2019 חזר ליאן רגנסבורג מהבונדסליגה השנייה באופן קבוע, ושיחק במדיה עד 2023.

ב-2023 חתם בהיידנהיים שעלתה באותה עונה לבונדסליגה.

## קריירה בינלאומית
גימבר שיחק בנבחרות הצעירות של גרמניה (עד גיל 15–20).

## קישורים חיצוניים

## הערות שוליים

קטגוריה:כדורגלני הופנהיים
קטגוריה:כדורגלני יאן רגנסבורג
קטגוריה:כדורגלנים גרמנים
קטגוריה:בלמי כדורגל גרמנים
קטגוריה:ילידי 1997
קטגוריה:כדורגלני פ.צ. היידנהיים
מרנון בוש

**מרנון-תומאס בוש** (בגרמנית: **Marnon-Thomas Busch**; נולד ב-8 בדצמבר 1994) הוא כדורגלן גרמני המשחק בעמדת המגן הימני בהיידנהיים מהבונדסליגה.

## קריירת מועדונים
בוש הצטרף למחלקת הנוער של ורדר ברמן מהבונדסליגה ב-2007. הוא שיחק בקבוצת המילואים של המועדון, ורדר ברמן II, החל מעונת 2012/2013. ב-24 באוגוסט 2014 ערך את הופעת הבכורה שלו בקבוצה הבוגרת של ורדר ברמן בבונדסליגה, בתיקו 2–2 נגד הרטה ברלין.

ביוני 2016 הושאל בוש למינכן 1860 מהבונדסליגה השנייה לעונת 2016/2017. בתום העונה ירדה הקבוצה ליגה.

ביוני 2017 חתם בוש על חוזה לשלוש שנים בפ.צ. היידנהיים מהבונדסליגה השנייה. בעונת 2022/2023 עלה עם הקבוצה לבונדסליגה.

## קריירה בינלאומית
בוש שיחק פעם אחת במדי גרמניה עד גיל 15 בשנת 2009.

## קישורים חיצוניים

## הערות שוליים

קטגוריה:כדורגלני ורדר ברמן
קטגוריה:כדורגלני מינכן 1860
קטגוריה:כדורגלני פ.צ. היידנהיים
קטגוריה:כדורגלנים גרמנים
קטגוריה:מגני כדורגל גרמנים
קטגוריה:גרמנים שנולדו ב-1994
יאן שפנר

**יאן שפנר** (בגרמנית: **Jan Schöppner**; נולד ב-12 ביוני 1999) הוא כדורגלן גרמני המשחק בעמדת הקשר המרכזי בהיידנהיים מהבונדסליגה.

## קריירת מועדונים
שפנר גדל במחלקת הנוער של פרל. הוא שיחק בקבוצת המילואים, פרל II, בין השנים 2017–2019, ובקבוצה הבוגרת של פרל מהליגה האזורית (מערב) בין השנים 2018–2020.

ב-5 באוגוסט 2020 חתם שפנר בהיידנהיים מהבונדסליגה השנייה. ב-13 בספטמבר 2020 ערך את הופעת הבכורה המקצוענית שלו בקבוצה במסגרת הגביע הגרמני. בעונת 2022/2023 עלה עם הקבוצה לבונדסליגה. ב-7 בנובמבר 2024 הבקיע את שערו הראשון במסגרת אירופית, בניצחון 0–2 על הארטס בקונפרנס ליג.

## קישורים חיצוניים

## הערות שוליים

קטגוריה:כדורגלני פ.צ. היידנהיים
קטגוריה:כדורגלנים גרמנים
קטגוריה:קשרי כדורגל גרמנים
קטגוריה:גרמנים שנולדו ב-1999
פטריק מאינקה

**פטריק מאינקה** (בגרמנית: **Patrick Mainka**; נולד ב-6 בנובמבר 1994) הוא כדורגלן גרמני המשחק בעמדת הבלם בהיידנהיים מהבונדסליגה, בה הוא גם משמש כקפטן.

## קריירת מועדונים
מאינקה שיחק במחלקות הנוער של ארמיניה בילפלד מ-2009. ב-15 בדצמבר 2013 ערך את הופעתו היחידה במדי הקבוצה הבוגרת של ארמיניה בילפלד במסגרת הבונדסליגה השנייה, כשנכנס כמחליף בניצחון 1–4 על גרויטר פירט.

בקיץ 2014 עבר לוורדר ברמן ב'. ב-1 באוגוסט 2014 ערך את הופעת הבכורה שלו בקבוצה במסגרת הליגה האזורית (צפון).

בינואר 2016 חתם מאינקה בבורוסיה דורטמונד ב' מהליגה האזורית (מערב) על חוזה לשנתיים וחצי. ב-6 בפברואר 2016 ערך את הופעת הבכורה שלו במועדון בתיקו 1–1 נגד ויקטוריה קלן.

בקיץ 2018 הצטרף מאינקה להיידנהיים מהבונדסליגה השנייה בחוזה לשנתיים. ב-12 באוגוסט 2018 ערך את הופעת הבכורה שלו במועדון בתיקו 1–1 מול הולשטיין קיל. בעונת 2022/2023 עלה עם הקבוצה לבונדסליגה.

## קישורים חיצוניים

## הערות שוליים

קטגוריה:כדורגלני ארמיניה בילפלד
קטגוריה:כדורגלני פ.צ. היידנהיים
קטגוריה:כדורגלנים גרמנים
קטגוריה:בלמי כדורגל גרמנים
קטגוריה:ילידי 1994
טים זירסלבן

**טים זִירְסְלֶבֶּן** (בגרמנית: **Tim Siersleben**; נולד ב-9 במרץ 2000) הוא כדורגלן גרמני המשחק בעמדת הבלם בהיידנהיים מהבונדסליגה.

## קריירת מועדונים
זירסלבן גדל במחלקת הנוער של וולפסבורג מהבונדסליגה. הוא שיחק בקבוצת המילואים, וולפסבורג II, בין השנים 2019–2021.

ב-22 במאי 2021 ערך זירסלבן את הופעת הבכורה המקצוענית שלו במדי וולפסבורג בבונדסליגה, כשנכנס כמחליף בדקה ה-57 בהפסד 2–3 למיינץ 05.

ב-1 ביולי 2021 הושאל זירסלבן להיידנהיים מהבונדסליגה השנייה לתקופה של שנתיים. בתום תקופת ההשאלה, בעקבות עליית הקבוצה לבונדסליגה בעונת 2022/2023, חתם זירסלבן בהיידנהיים באופן קבוע בקיץ 2023.

## קריירה בינלאומית
זירסלבן שיחק בנבחרות הנוער של גרמניה (עד גיל 16, 17 ו-20).

## קישורים חיצוניים

## הערות שוליים

קטגוריה:כדורגלני וולפסבורג
קטגוריה:כדורגלני פ.צ. היידנהיים
קטגוריה:כדורגלנים גרמנים
קטגוריה:בלמי כדורגל גרמנים
קטגוריה:גרמנים שנולדו ב-2000
סגוביה (מחוז)

**סגוביה** היא מחוז בצפון-מרכז ספרד, בחלק הדרומי של הקהילה האוטונומית קסטיליה ולאון. היא גובלת במחוזות בורגוס בצפון, ס֫וֹרִיָה בצפון-מזרח, גוודלחרה במזרח, מדריד בדרום, אבילה במערב, וויאדוליד בצפון-מערב. הטמפרטורה הממוצעת נעה בין 10°C ל-20°C.

## סקירה כללית
אוכלוסיית המחוז מונה 149,286 תושבים, מתוכם כ-35% מתגוררים בבירה סגוביה. מתוך 209 הרשויות המקומיות במחוז, יותר ממחציתן הן כפרים עם פחות מ-200 תושבים. נכון לשנת 2024, ישנן חמש רשויות מקומיות עם יותר מ-5,000 תושבים:
* ריאל סיטיו דה סן אילדפונסו עם 5,205.
* Palazuelos de Eresma עם 5,968.
* קואלר עם 9,530.
* אל אספינר עם 10,145.
* סגוביה עם 51,525.

מקור השם סגוביה (Segovia) נחשב לבעל מוצא קלטיברי, אך יש הסבורים כי מקורו בכיבוש ובשליטה של הקסטיליה על ידי הוויזיגותים – שבט סקנדינבי/גרמאני שהתיישב בקסטיליה מהמאה ה-4 עד המאה ה-6 לספירה. המועצה המחוזית מורכבת מ-25 חברים נבחרים. נכון לשנת 2023 ישנם 10 חברים במפלגת הפועלים הסוציאליסטית הספרדית ו-15 במפלגת העם. המורשת ההיסטורית של מחוז זה עשירה ומגוונת. בבירה יש את אמת המים הרומית של סגוביה באורך 800 מטרים, שהיא ייחודית למחוז. הבירה הוכרזה כאתר מורשת עולמית בשנת 1985. הכפרים ספולוודה (Sepúlveda), איליון (Ayllón), פדרהסה (Pedraza), קוקה (Coca) ולה גראנחה דה סן אילדפונסו (La Granja de San Ildefonso) מושכים מספר רב של תיירים. בלה גראנחה נמצא ארמון המלוכה (The Royal Palace), שהוכרז כמונומנט לאומי. ביתו של אנטוניו מצ'אדו ממוקם באיליון. התיירות היא אחת מהתעשיות החשובות ביותר במחוז. ביולי 2014, חתמה ממשלת המחוז על הסכם עם בנקיה (Bankia) שיתרום 10,000 אירו לקידום תעשיית התיירות במחוז. גם החקלאות תורמת רבות לתמ"ג של המחוז. חיטה, שעורה, שיפון ואורז הם הדגנים החשובים ביותר. במהלך המאה ה-17 נרשמה ירידה בתפוקת הדגנים בערים רבות במחוז.

### אוכלוסייה
האוכלוסייה ההיסטורית מוצגת בטבלה הבאה:
Colors=
 id:lightgrey value:gray(0.9)
 id:darkgrey value:gray(0.7)
 id:sfondo value:rgb(1,1,1)

ImageSize = width:600 height:auto barincrement:30
PlotArea = left:40 bottom:40 top:20 right:20
DateFormat = x.y
Period = from:0 till:210
TimeAxis = orientation:horizontal
AlignBars = late
ScaleMajor = gridcolor:darkgrey increment:20 start:0
ScaleMinor = gridcolor:lightgrey increment:5 start:0
BackgroundColors = canvas:sfondo

PlotData=
 color:skyblue width:20 shift:(-50,-5) fontsize:M anchor:till
 bar:1877 from:0 till:151 text:151,260
 bar:1887 from:0 till:156 text:155,941
 bar:1900 from:0 till:163 text:162,760
 bar:1910 from:0 till:174 text:173,602
 bar:1920 from:0 till:175 text:174,205
 bar:1930 from:0 till:184 text:183,609
 bar:1940 from:0 till:194 text:194,184
 bar:1950 from:0 till:203 text:203,488
 bar:1960 from:0 till:202 text:201,794
 bar:1970 from:0 till:162 text:162,106
 bar:1980 from:0 till:149 text:149,361
 bar:1990 from:0 till:147 text:147,188
 bar:2000 from:0 till:148 text:147,694
 bar:2010 from:0 till:163 text:163,171
 bar:2020 from:0 till:153 text:153,478
TextData=
 pos:(35,20) fontsize:M
 text:"Source: Instituto Nacional de Estadística, INE"


## קישורים חיצוניים

## הערות שוליים

קטגוריה:קסטיליה ולאון
אדריאן בק

**אדריאן בק** (בגרמנית: **Adrian Beck**; נולד ב-9 ביוני 1997) הוא כדורגלן גרמני המשחק בעמדת הקשר ההתקפי בהיידנהיים מהבונדסליגה.

## קריירת מועדונים
בק גדל במחלקת הנוער של הופנהיים. הוא שיחק בקבוצת המילואים, הופנהיים II, ובאולם מהליגה האזורית (דרום מערב).

בקיץ 2019 עבר בק לאוניון סן-ז'ילואז מליגת המשנה הבלגית. ב-2 בספטמבר 2019 הושאל למשך עונה להמילטון אקדמיקל מליגת העל הסקוטית. ב-30 בינואר 2020 הסתיימה ההשאלה, ולמחרת, ב-31 בינואר 2020, הוא חזר לאולם, ששיחקה בליגה האזורית (דרום מערב).

ב-11 במאי 2022 חתם בק על חוזה לשלוש שנים בהיידנהיים, והצטרף אליהם רשמית ב-1 ביולי 2022, כשהיא משחקת בבונדסליגה השנייה. בעונתו הראשונה בקבוצה, 2022/2023, היה שותף לעלייתה לבונדסליגה.

## קישורים חיצוניים

## הערות שוליים

קטגוריה:כדורגלני הופנהיים
קטגוריה:כדורגלני אולם 1846
קטגוריה:כדורגלני רויאל אוניון סן-ז'ילואז
קטגוריה:כדורגלני פ.צ. היידנהיים
קטגוריה:כדורגלנים גרמנים
קטגוריה:קשרי כדורגל גרמנים
קטגוריה:ילידי 1997
קווין מילר

**קווין מילר** (בגרמנית: **Kevin Müller**; נולד ב-15 במרץ 1991) הוא כדורגלן גרמני המשחק בעמדת השוער בשאלקה 04 מהבונדסליגה השנייה, בהשאלה מפ.צ. היידנהיים.

## קריירת מועדונים
מילר גדל במחלקת הנוער של הנזה רוסטוק. הוא שיחק בקבוצה הבוגרת של הנזה רוסטוק מהליגה הגרמנית השלישית (ובעונת 2011/2012 בבונדסליגה השנייה) בין השנים 2010–2013.

ב-10 ביוני 2013 חתם מילר על חוזה בשטוטגרט והצטרף לשטוטגרט II מהליגה הגרמנית השלישית.

ב-1 באוגוסט 2014 הושאל לאנרגי קוטבוס מהליגה הגרמנית השלישית לעונה אחת. במקביל להשאלה, האריך מילר את חוזהו בשטוטגרט עד 2016.

לקראת עונת 2015/2016 עבר מילר להיידנהיים מהבונדסליגה השנייה בחוזה עד 2018. מילר הוא קפטן הקבוצה והיה שותף לעלייתה לבונדסליגה בעונת 2022/2023. מילר המשיך להיות השוער הקבוע של היידנהיים גם בשתי העונות הבאות, אך בעונת 2025/26 איבד את מקומו לדיאנט רמאיי. בפברואר 2026 הושאל מילר לשאלקה 04 מהבונדסליגה השנייה עד לתום עונת 2025/26.

## קריירה בינלאומית
מילר שיחק 7 פעמים במדי גרמניה עד גיל 20 בין השנים 2010–2012.

## קישורים חיצוניים

## הערות שוליים

קטגוריה:כדורגלני הנזה רוסטוק
קטגוריה:כדורגלני פ.צ. היידנהיים
קטגוריה:כדורגלני שאלקה 04
קטגוריה:כדורגלנים גרמנים
קטגוריה:שוערי כדורגל גרמנים
קטגוריה:ילידי 1991
ההמנון הלא רשמי של ברמודה

"**ברכות לברמודה**" הוא ההמנון הלא רשמי של ברמודה, שנכתב והולחן על ידי בטי ג'ונס. ההמנון הרשמי הוא ההמנון הלאומי של בריטניה, מכיוון שהאי הוא טריטוריה בריטית מעבר לים.

ההמנון שימש בתחרויות בהן מתחרות מספר טריטוריות בריטיות מעבר לים, למשל משחקי האיים בשנת 2011.

## היסטוריה
ההמנון נכתב והולחן על ידי בטי ג'ונס עבור תחרות שאורגנה על ידי ממשלת ברמודה בשנת 1984. חבר מושבעים בחר ביצירתה כזוכה, והיא בוצעה לראשונה ביום ברמודה, ב-24 במאי 1984.

עם זאת, עד 1985, ההמנון איבד תשומת לב משמעותית, בתגובה, הסנטור ג'רלד סימונס וצוות שירותי הקהילה שלו השיקו יוזמה שלא לתת לשיר לגווע, והציעו תקציב מוגבל לכל מי שמיומן מספיק שיהיה מוכן לעבד את השיר בזמן לחודש המורשת של 1985. המעבד המקצועי פול כריסטיאנסון, מוושינגטון, ארצות הברית, אך עם קשרים בברמודה, ההמנון תוזמר לאחר מכן עבור מופעים מוזיקליים שונים על ידי כריסטיאנסון.

אף על פי שאומץ כהמנון האי, ההמנון הרשמי נותר "אלוהים נצור את המלך". "ברכות לברמודה" משמש בדרך כלל כאשר ברמודה דורשת נגינת המנון ייחודי.

## מילות השיר

## הערות שוליים

קטגוריה:המנונים לאומיים
קטגוריה:ברמודה
פאיסנדו (כדורגל)

**פאיסנדו** (בפורטוגזית: **Paysandu Sport Club**) הוא מועדון כדורגל מברזיל. המועדון נוסד בשנת 1914 בעיר בלם, שבמדינת פארה. קבוצת הכדורגל של המועדון שיחקה בעבר בליגת העל הברזילאית.

## היסטוריה
מועדון "פאיסנדו" נוסד בשנת 1914 בעיר בלם, בעקבות מחלוקת על ניהולו של מועדון ספורט ותיק אחר בעיר.

בשנת 1920 זכתה הקבוצה לראשונה באליפות פארה. מאז זכתה באליפות זו 49 פעמים – הפעם האחרונה בשנת 2021.

בעונת 1974 השתתפה "פאיסנדו" לראשונה בדרג העליון של אליפות ברזיל בכדורגל. בסך הכול שיחקה במעמד זה 27 פעמים, בפעם האחרונה בשנת 2005.

בתחרויות ליגת המשנה הברזילאית השתתפה הקבוצה ב-21 עונות, וזכתה באליפות פעמיים – בשנים 1991 ו-2001. בעקבות הישגיה באליפות ברזיל בכדורגל 2002, העפילה "פאיסנדו" לגביע ליברטדורס, ובתחרות זו הגיעה עד לשלב שמינית הגמר. בשנת 2005 ירדה לליגת המשנה ומאז לא שבה לליגה הבכירה.

בגביע הברזילאי העפילה הקבוצה לשלב שמינית הגמר שמונה פעמים לאורך השנים.

לאחר מספר עונות בליגה השלישית, שבה "פאיסנדו" לליגת המשנה בשנת 2023, והיא משחקת בה נכון לעונת 2025/2026.

## היריבות העירונית
הדרבי המקומי של פארה נקרא **Clássico Rei da Amazônia** או בקיצור **Re-Pa**, בין "פאיסנדו" לרמו. המשחק הראשון נערך בשנת 1914, ונכון לשנת 2025 התקיימו 779 מפגשים בין הקבוצות – "פאיסנדו" ניצחה ב־169 מהם, ו־265 הסתיימו בתיקו. הדרבי נחשב לאחת היריבויות הבולטות והוותיקות בכדורגל הברזילאי ולמאורע תרבותי חשוב במדינת פארה.

## קישורים חיצוניים

* 

קטגוריה:פארה
קטגוריה:קבוצות כדורגל ברזילאיות
קטגוריה:קבוצות כדורגל שהוקמו ב-1914
קיליאן פישר

**קיליאן פישר** (בגרמנית: **Kilian Fischer**; נולד ב-12 באוקטובר 2000) הוא כדורגלן גרמני המשחק בעמדות המגן השמאלי והקשר ההגנתי בוולפסבורג מהבונדסליגה.

## קריירת מועדונים
פישר שיחק במחלקת הנוער ובקבוצת המילואים של מינכן 1860.

ביולי 2019 הצטרף לטורקגוצ'ו מינכן מהליגה האזורית (בוואריה). בעונת 2020/2021 שיחק עם הקבוצה בליגה הגרמנית השלישית.

לקראת עונת 2021/2022 עבר פישר לנירנברג מהבונדסליגה השנייה.

ב-10 ביוני 2022 חתם פישר על חוזה לחמש שנים בוולפסבורג מהבונדסליגה.

## קריירה בינלאומית
פישר שיחק במדי גרמניה עד גיל 21 בין השנים 2022–2023.

## קישורים חיצוניים

## הערות שוליים

קטגוריה:כדורגלני נירנברג
קטגוריה:כדורגלני וולפסבורג
קטגוריה:כדורגלנים גרמנים
קטגוריה:מגני כדורגל גרמנים
קטגוריה:קשרי כדורגל גרמנים
קטגוריה:גרמנים שנולדו ב-2000
ויני סוזה

**ויניסיוס דה סוזה קוסטה** (בפורטוגזית: **Vinícius de Souza Costa**; נולד ב-17 ביוני 1999), המוכר בשם **ויני סוזה**, הוא כדורגלן ברזילאי המשחק בעמדת הקשר האחורי בוולפסבורג מהבונדסליגה.

## קריירת מועדונים
ויניסיוס סוזה הצטרף לפלמנגו ב-2014. ב-9 במרץ 2019 ערך את הופעת הבכורה שלו בקבוצה המקצוענית בתיקו 1–1 נגד ואסקו דה גאמה במסגרת קמפאונטו קאריוקה. באוגוסט 2019, לאחר עזיבת גוסטבו קואיאר, קודם סוזה לקבוצה הבוגרת על ידי המאמן ז'ורז'ה ז'זוס.

ב-25 באוגוסט 2020 נמכר סוזה ללומל מליגת המשנה הבלגית.

ב-1 ביולי 2021 הושאל למשך עונה למכלן מליגת העל הבלגית. ב-8 ביולי 2022 הושאל למשך עונה לאספניול מלה ליגה.

ב-9 באוגוסט 2023 חתם סוזה על חוזה לארבע שנים בשפילד יונייטד, ששיחקה בפרמייר ליג.

ב-5 ביולי 2025 עבר סוזה לוולפסבורג מהבונדסליגה.

## קישורים חיצוניים

## הערות שוליים

קטגוריה:כדורגלני פלמנגו
קטגוריה:כדורגלני מכלן
קטגוריה:כדורגלני אספניול
קטגוריה:כדורגלני שפילד יונייטד
קטגוריה:כדורגלני וולפסבורג
קטגוריה:כדורגלנים ברזילאים
קטגוריה:קשרי כדורגל ברזילאים
קטגוריה:ברזילאים שנולדו ב-1999
מיכאל צטרר

**מיכאל צטרר** (בגרמנית: **Michael Zetterer**; נולד ב-12 ביולי 1995) הוא כדורגלן גרמני המשחק בעמדת השוער באיינטרכט פרנקפורט מהבונדסליגה.

## קריירת מועדונים
צטרר עבר למחלקת הנוער של אונטרהאכינג ב-2006. בדצמבר 2012 חתם על חוזה מקצועני בקבוצה הבוגרת, ששיחקה ב. ב-1 במרץ 2014 ערך את הופעת הבכורה שלו בקבוצה הבוגרת בהפסד 4–2 להאלשר.

בינואר 2015 עבר צטרר לורדר ברמן מהבונדסליגה. בחצי השני של עונת 2014/2015 הוא שיחק 7 פעמים במדי קבוצת המילואים, ורדר ברמן II, ועזר לה לעלות מהליגה האזורית ל.

בפברואר 2019 הושאל לאוסטריה קלגנפורט מהליגה האוסטרית השנייה עד סוף העונה. ביוני 2019 הושאל לשנתיים לזוולה מליגת העל ההולנדית.

ב-11 בספטמבר 2022 ערך צטרר את הופעת הבכורה שלו בבונדסליגה במדי ורדר ברמן, בהפסד 1–0 לאאוגסבורג.

ב-20 באוגוסט 2025 חתם צטרר על חוזה לארבע עונות באיינטרכט פרנקפורט מהבונדסליגה.

## קישורים חיצוניים

## הערות שוליים

קטגוריה:כדורגלני ורדר ברמן
קטגוריה:כדורגלני זוולה
קטגוריה:כדורגלני איינטרכט פרנקפורט
קטגוריה:כדורגלנים גרמנים
קטגוריה:שוערי כדורגל גרמנים
קטגוריה:גרמנים שנולדו ב-1995
הריסון גריי אוטיס

**הריסון גריי אוטיס** (באנגלית: **Harrison Gray Otis**; 8 באוקטובר 1765 – 28 באוקטובר 1848) היה איש עסקים, עורך דין ופוליטיקאי אמריקאי, שנחשב לאחד ממנהיגי המפלגה הפדרליסטית – המפלגה הפוליטית הראשונה בארצות הברית. הוא היה בן למשפחת אוטיס.

אוטיס היה אחד האנשים העשירים ביותר בבוסטון; בשנת 1846 הוערך הונו בכ־800,000 דולר (שווה ערך לכ־24.3 מיליון דולר בשנת 2023).

## ביוגרפיה
אוטיס נולד בבוסטון שבפרובינציית מפרץ מסצ'וסטס, ב־8 באוקטובר 1765, לאליזבת (לבית גריי) ולסמואל אליין אוטיס. דודו היה ג'יימס אוטיס – מנהיג ואקטיביסט בתקופת אמריקה הקולוניאלית, ואביו היה פעיל פוליטי שנבחר לבית הנבחרים של מסצ'וסטס, השתתף בוועידה החוקתית של המדינה, ושימש כציר בקונגרס הקונטיננטלי.

אוטיס למד בבית הספר הלטיני של בוסטון והשלים את לימודיו ב־1773, ולאחר מכן סיים את אוניברסיטת הרווארד בשנת 1783. הוא למד משפטים, הוסמך לעריכת דין ב־1786, והחל לעסוק במקצוע בבוסטון.

ב־1794 נבחר לבית המחוקקים של מסצ'וסטס, וב־1796 מינה אותו הנשיא ג'ורג' וושינגטון לתובע הפדרלי של מסצ'וסטס. ב־1797 נבחר לבית הנבחרים של ארצות הברית מטעם מסצ'וסטס, כמועמד המפלגה הפדרליסטית ותומך נלהב בממשל ריכוזי. הוא כיהן בתפקיד עד 1801. בהמשך מינה אותו הנשיא ג'ון אדמס שוב לתובע הפדרלי (1801–1802). בין השנים 1802–1817 חזר לכהן בבית המחוקקים של המדינה, וכיהן כמה פעמים כנשיא הסנאט המדינתי (1805–1806, 1808–1811). בשנת 1804 נבחר כחבר האקדמיה האמריקאית לאמנויות ולמדעים.

בשנים שלאחר מכן נבחר לסנאט של ארצות הברית, שבו כיהן במהלך השנים 1817–1822, ובהמשך כיהן כראש עיריית בוסטון בשנים 1829–1831.

ב־1814 מונה לשופט בבית המשפט לפלילים ולתביעות אזרחיות (Court of Common Pleas) וכיהן בו עד 1818. באותה שנה היה אחד הצירים המרכזיים בוועידת הרטפורד, שבה נדונה האפשרות לפרישת ניו אינגלנד מארצות הברית – ועידה שעוררה סערה והובילה להידרדרות כוחם של הפדרליסטים ולפגיעה בשאיפותיו הפוליטיות. בהמשך פרסם חיבורים להגנת עמדות הוועידה (1820, 1824).

אוטיס הסתבך בפרשה פיננסית סביב בחירת האתר לבית המחוקקים של מסצ'וסטס. הוא היה חבר בוועדה שרכשה קרקע והעבירה אותה למדינה, אך במקביל דאג לרכוש באופן פרטי קרקעות סמוכות. לאחר מאבקים משפטיים ממושכים אושרה העסקה, והוא וחבריו יזמי "Mount Vernon Proprietors" פיתחו חלק ניכר משכונת ביקון היל.

בין השנים 1810–1823 היה ממנהלי אוניברסיטת הרווארד, וב־1823–1825 היה חבר הנהלת האוניברסיטה. הוא היה ממייסדי הבוסטון בנק, וב־1812 היה בין מייסדי החברה האמריקאית לעתיקות.

אוטיס מת ב-28 באוקטובר 1848 בבוסטון שבמסצ'וסטס.

## חיים אישיים
ב־31 במאי 1790 נשא לאישה את סאלי פוסטר, בתו של הסוחר ויליאם פוסטר, ולזוג נולדו 11 ילדים. במהלך חייו בנה שלושה בתים מפוארים שתוכננו בידי האדריכל צ'ארלס בולפינץ' (כיום ידועים כבתים של הריסון גריי אוטיס).

## קישורים חיצוניים

* 
* 

קטגוריה:אמריקאים ילידי מסצ'וסטס
קטגוריה:בוסטון: אישים
קטגוריה:סנאטורים חברי המפלגה הפדרליסטית
קטגוריה:חברי בית הנבחרים של ארצות הברית ממסצ'וסטס
קטגוריה:חברי בית הנבחרים של ארצות הברית מטעם המפלגה הפדרליסטית
קטגוריה:חברי הסנאט של ארצות הברית ממסצ'וסטס
קטגוריה:אמריקאים שנולדו ב-1765
קטגוריה:אמריקאים שנפטרו ב-1848
מנואל לצארי

**מנואל לצארי** (באיטלקית: **Manuel Lazzari**; נולד ב-29 בנובמבר 1993) הוא כדורגלן איטלקי המשחק בעמדות הקשר הימני והמגן הימני בלאציו מהסרייה א' ובנבחרת איטליה.

## קריירת מועדונים

### מועדונים מוקדמים וספאל
לאחר ששיחק בקבוצות מהליגות הנמוכות, הצטרף לצארי לספאל ב-2013. ב-31 באוגוסט 2014 ערך את הופעת הבכורה המקצועית שלו במדי ספאל במסגרת לגה פרו (הליגה האיטלקית השלישית). הוא עזר לקבוצה להשיג שתי עליות ליגה רצופות, מהסרייה ג' לסרייה ב' ומשם לסרייה א'.

ב-20 באוגוסט 2017 ערך את הופעת הבכורה שלו בסרייה א' בתיקו נגד לאציו. שבוע לאחר מכן כבש את שער הבכורה שלו בליגה, בניצחון 3–2 על אודינזה. הוא הפך לשחקן קבוע בהרכב של ספאל, ובעונת 2018/2019 רשם שמונה בישולים, שיא עבור מגן בסרייה א' באותה עונה, ועזר לקבוצה להימנע שוב מירידת ליגה.

### לאציו
ב-12 ביולי 2019 עבר לצארי ללאציו מהסרייה א' תמורת 10 מיליון אירו, כאשר אלסנדרו מורג'ה עבר לספאל כחלק מהעסקה.

ב-22 בדצמבר 2019 זכה בתואר הראשון שלו עם לאציו, כאשר שיחק לאורך כל הניצחון 3–1 על יובנטוס בסופר קאפ האיטלקי.

## קריירה בינלאומית
בספטמבר 2018 זומן לצארי לראשונה לנבחרת איטליה הבוגרת על ידי המאמן רוברטו מנצ'יני. ב-10 בספטמבר ערך את הופעת הבכורה שלו בנבחרת בהפסד 1–0 לפורטוגל במסגרת ליגת האומות 2018/2019.

## תארים
**ספאל**
* סרייה ב': 2016/2017
* סרייה ג': 2015/2016
* הסופר קאפ של הסרייה ג': 2016

**לאציו**
* הסופר קאפ האיטלקי: 2019

**נבחרת איטליה**
* הפיינליסימה: סגנות (2022)

## קישורים חיצוניים

## הערות שוליים

קטגוריה:כדורגלני לאציו
קטגוריה:כדורגלני ספאל
קטגוריה:כדורגלני נבחרת איטליה
קטגוריה:כדורגלנים איטלקים
קטגוריה:מגני כדורגל איטלקים
קטגוריה:קשרי כדורגל איטלקים
קטגוריה:ילידי 1993
תומר כהן (מנהל)

**תומר כהן** (נולד ב-1988) הוא מנהל ישראלי, מנכ"ל וולט ישראל החל משנת 2024. בעבר שימש כמנכ"ל פלטפורמת המתנות הדיגיטליות Buyme, הקים את חברת ההשמה Jobit ואת פורום המנכ"לים הצעירים Ximus. כיהן כראש המטה של שר המדע והטכנולוגיה וכראש המטה של שגריר ישראל באו"ם.

## ראשית חייו
כהן נולד וגדל במעלה אפרים שבבקעת הירדן. בגיל 14 הצטרף לפנימייה הצבאית לפיקוד בחיפה. שירת כמפקד מחלקת מרגמות בצנחנים עד שנפצע. בעקבות פציעתו עבר לשרת כדובר ביחידת דובר צה"ל.

## קריירה
### פעילות דיפלומטית
בשנים 2015–2017 כיהן כראש מטה המשלחת הישראלית לאו"ם. יזם והוביל את הכנס הבינלאומי הגדול מסוגו למאבק בתנועת ה-BDS, הקים רשת גלובלית של שגרירים המקדמים את המאבק בדה-לגיטימציה של ישראל, ובמקביל טיפח וניהל מערך קשרים אסטרטגיים עם ארגונים יהודיים פרו-ישראלים בארצות הברית וברחבי העולם, כחלק ממאמצי ההסברה והעמקת התמיכה הבינלאומית בישראל.

### פעילות עסקית
בשנת 2018, לאחר ששב לישראל, הקים עם קבוצת טלכלל את חברת Jobit, שמתמחה באבחון, השמה וניהול קריירה לבני דור המילניאלס. במקביל ייסד את פורום Ximus, רשת למנכ"לים צעירים פורצי דרך בעולמות העסקים והחברה.

בשנת 2020 מונה למנכ"ל חברת Buyme.

באוגוסט 2024 מונה למנכ"ל Wolt ישראל, והחליף את ליאור אשכול.

### הכרה
בשנת 2018 נבחר ל"רשימת הצעירים המבטיחים" של מגזין "Forbes ישראל" ("30 מתחת ל-30") בזכות הישגיו בתחומים הדיפלומטיים והעסקיים, כולל יוזמות בולטות נגד תנועת ה-BDS.

## חיים אישיים
כהן נשוי להדס, אותה הכיר בגיל 16 בתיכון, ואב לשלושה ילדים. מתגורר בתל אביב. בעל תואר ראשון במשפטים מהקריה האקדמית אונו.

## הערות שוליים

קטגוריה:מנהלים ישראלים
קטגוריה:מנכ"לים ישראלים
קטגוריה:בוגרי הקריה האקדמית אונו: משפטים
קטגוריה:בוגרי הפנימייה הצבאית לפיקוד חיפה
קטגוריה:חיילי דובר צה"ל
קטגוריה:ישראלים שנולדו ב-1988
שירות המדינה של הממלכה המאוחדת

**שירות המדינה של הממלכה המאוחדת** (באנגלית: **Civil Service of the United Kingdom**) הוא השירות הציבורי של עובדי הכתר, התומך בממשלת הוד מלכותו, בממשלת סקוטלנד ובממשלת ויילס. השירות פועל לצד הממשלה הנבחרת ומיישם את החלטותיה, ומהווה מרכיב מרכזי במערכת השלטונית הבריטית. לעובדי שירות המדינה יש אחריות מסורתית וסטטוטורית שנועדה להבטיח את נייטרליות מקצועית ולמנוע שימוש בהם לצרכים מפלגתיים. נכון לסוף מרץ 2021 מנתה מסגרת השירות 484,880 עובדים – עלייה של למעלה מ־6% לעומת השנה שקדמה לכך.

הגוף מנוהל ומתואם על ידי ראש הממשלה, בתפקידו כ־שר שירות המדינה (Minister for the Civil Service). בכל מחלקת ממשלה האחראי הבכיר ביותר הוא המזכיר הקבוע (Permanent Secretary).

בנוסף לשירות המדינה של הממלכה המאוחדת, פועל גם שירות המדינה של צפון אירלנד (Northern Ireland Civil Service), המשמש כמערכת ביורוקרטית נפרדת.

## קוד שירות המדינה
שירות המדינה מחויב ל־קוד שירות המדינה (Civil Service Code) ולערכים המרכזיים של יושרה, הגינות, אובייקטיביות ואי־משוא פנים. עובדי השירות הם בלתי־פוליטיים, ומועסקים במחלקות הממשלה המרכזיות, בסוכנויות ובגופים ציבוריים שאינם מחלקתיים (NDPBs). השירות אינו כולל שרים (שמינויים פוליטיים), אנשי הכוחות המזוינים הבריטיים, שוטרים, עובדי רשויות מקומיות, עובדי שירות הבריאות הלאומי (NHS), אנשי משק הבית המלכותי או עובדי בתי הפרלמנט.

## מבנה הנהגה
שירות המדינה של הממלכה המאוחדת מונהג בידי מערכת היררכית בהם:

### מזכיר הקבינט
בראש שירות המדינה עומד מזכיר הקבינט וראש שירות המדינה (Cabinet Secretary and Head of the Civil Service).המזכיר משמש כיועץ המדיני הבכיר ביותר של ראש הממשלה. הוא משמש מזכיר הקבינט ואחראי על תמיכה בכל השרים בניהול הממשלה ועל הנהגה מקצועית של שירות המדינה כולו.

לצדו פועלת מנהלת התפעול הראשית של שירות המדינה (Chief Operating Officer for the Civil Service), המשמשת גם כמזכירה הקבועה של משרד הקבינט. היא מובילה את תוכנית היעילות הממשלתית, עובדת עם המזכירים הקבועים בכל משרדי הממשלה ליישום רפורמות, ומשמשת יו"ר מועצת שירות המדינה (Civil Service Board), האחראית לניהול ביצועי מזכירי השירות הקבועים בוייטהול.

### המזכירים הקבועים
בכל מחלקה ממשלתית מכהן מזכיר קבוע (Permanent Secretary), שהוא עובד המדינה הבכיר ביותר במחלקה. המזכיר הקבוע אחראי לסייע לשר הממונה על המחלקה, הנושא באחריות בפני הפרלמנט, ומשמש גם כחשב הממלכתי של המחלקה, האחראי על ניהול התקציב והפעילות היומיומית.

בסקוטלנד ובוויילס משמשים המזכירים הקבועים של ממשלות סקוטלנד ווילס בתפקיד מקביל: המזכיר הקבוע של ממשלת סקוטלנד אחראי בפני השרים הסקוטיים ומשמש כחשב הראשי של הממשלה הסקוטית; המזכיר הקבוע של ממשלת ויילס אחראי בפני ראש ממשלת ויילס ומשמש כחשב הראשי של ממשלת ויילס.

### מועצת ההון האנושי (People Board)
מועצת האנשים היא ועדת משנה רשמית של מועצת שירות המדינה, האחראית לנושאים אסטרטגיים הקשורים לכוח האדם. תפקידיה כוללים:
* פיקוח על יישום תוכנית כוח העבודה של שירות המדינה.
* פיתוח מדיניות כללית בנוגע לתנאי העסקה, שכר ופנסיות.
* הערכת פערי כישורים לטווח הקצר, הבינוני והארוך וגיבוש תוכניות להכשרה ולפיתוח.
* יישום אסטרטגיית הגיוון של שירות המדינה.
* טיפול בסוגיות רוחביות של יחסי עבודה בשירות המדינה.

## ראו גם
* נציבות שירות המדינה

## קישורים חיצוניים
* 

## הערות שוליים

קטגוריה:ממשלת בריטניה
קטגוריה:שירות ציבורי
נשיא מיקרונזיה

**נשיא המדינות הפדרליות של מיקרונזיה** הוא ראש המדינה והממשלה של המדינות הפדרליות של מיקרונזיה (FSM). נשיא FSM, מתוקף תפקידו, הוא ראש הקבינט ואחראי על הניהול והתפעול של הממשלה הלאומית. הנשיא נעזר בסגן הנשיא, שושניהם נבחרים על ידי  מבין החברים לכהונה של ארבע שנים. הנשיא הנוכחי והעשירי של מיקרונזיה הוא וסלי סימינה, שהחליף את דייוויד פנואלו ב-11 במאי 2023.

## כישורים
על פי סעיף 10 לחוקת מיקרונזיה, אנשים העומדים בדרישות הבאות זכאים לכהן בתפקיד.
* המועמד חייב להיות סנאטור כללי בקונגרס המכהן לתקופה של ארבע שנים.
* המועמד חייב להיות אזרח מיקרונזיה מלידה.
* המועמד חייב להיות תושב מיקרונזיה לפחות 15 שנים.

## תפקידים
### תפקידים חוקתיים
* להוציא לפועל וליישם את הוראות החוקה הלאומית והחוקים הלאומיים.
* לקבל שגרירים זרים ולנהל את ענייני החוץ וההגנה הלאומית.
* להעניק חנינות ודחיות.
* למנות שגרירים.
* למנות שופטים לבית המשפט העליון של מיקרונזיה ולבתי משפט אחרים שנקבעו בחוק.
* למנות ראשי מחלקות ביצועיות (חברי קבינט).

## מיקום
לשכת נשיא המדינות הפדרליות של מיקרונזיה ממוקמת בבירה הלאומית פליקיר במדינת פונפיי.

## רשימת הנשיאים

## קישורים חיצוניים

## הערות שוליים

*
מיקרונזיה